《巧夕偶书》
元代·黄清老

几叶梧桐暮雨收，綵棚尊俎候牵牛。青鸾西去瑶池冷，乌鹊南飞碧水流。

屋角月明三尺竹，河边云湿数星秋。天风扫退尘间梦，一曲金徽独倚楼。

作者简介：（1290—1348）元邵武人，字子肃。笃志励学，泰定帝泰定四年进士，除翰林国史院典籍官，迁应奉翰林文字兼国史院编修。出为湖广儒学提举。时人重其学行，称樵水先生。有《春秋经旨》、《四书一贯》。